Skokan zelený

Skokan zeleny(Pelophylax kl. esculentus) je európska žaba. Ide o kríženca (nie je druhom v pravom slova zmysle ale podľa taxonómie ide o kleptón) skokana rapotavého a skokana krátkonohého.

Celoročne sa zdržiava vo vode alebo v jej blízkosti. Vystupuje aj do vyšších polôh, do  Jeho veľkosť je od 5 do 11 cm (iný zdroj 6 až 9 cm s. 262 – 263), samce sú menšie ako samice. s. 68 Zvyčajne má zelenú farbu, ale vyskytujú sa aj hnedé a sivé jedince. Počet škvŕn na chrbte sa tiež mení.

Od apríla do júna sa pári. Pári sa vzájomne medzi sebou aj s druhmi z ktorých vznikol krížením (s. rapotavý a s. krátkonohý). Výsledkom je však vždy obnovenie genómu skokana zeleného. Ide o proces s názvom hybridogenéza. s. 58

Ekosozologický status na Slovensku od roku 2001 je LR:nt - menej ohrozený.

Je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha III) a smernici o biotopoch (Príloha V).

 Hlasové prejavy 
Skokan zelený vydáva podobný drnčivý hlas ako skokan krátkonohý.  Skokan krátkonohý má drnčanie zliate skoro do súvislého zvuku a u skokana zeleného sa dajú ľudským uchom od seba odlíšiť jednotlivé tóny. Skokan rapotavý má jednotlivé volania úplne oddelené a znejú ako chechot. 

 Referencie 

 Iné projekty 

Kategória:Skokanovité
Kategória:Zvieracie krížence
Kategória:Zákonom chránené živočíchy na Slovensku